สวัสดีค่ะ ดิฉันอายุ 27 ปีพอดีเดือนนี้ ปกติรอบเดือนต้องมาตั้งแต่วันที่ 12 มกราคม (มาไม่ปกติ แต่มาทุกเดือน) แต่ ณ วันนี้ ประจำเดือนก็ยังไม่มา และตอนนี้เวลาฉี่จะมีมูกปนเลือด ไหล แต่มีนิดเดียว เป็น 4-5 วันแล้ว ไม่มีอาการเจ็บท้อง หรืออาการใด ๆ ซื้อที่ตรวจการตั้งครรภ์ ก็ขึ้นขีดเดียว ถ้า สิ้นเดือนยังไม่มาว่าจะไปหา ต้องรีบไปไหมค่ะ
สวัสดีครับ อาการเลือดออกทางอวัยวะสืบพันธ์นั้น เกิดได้จากหลายสาเหตุด้วยกันครับ นอกจากเลือดของประจำเดือนแล้ว เลือดที่ออกผิดปกติ เกิดได้จากสภาวะต่อไปนี้ครับการอักเสบติดเชื้อของปากมดลูกและเยื่อบุมดลูกเนื้องอกของมดลูก มะเร็งปากมดลูกภาวะแทรกซ้อนที่เกิดจากการตั้งครรภ์หรือเกิดจากความแปรปรวนของฮอร์โมนเช่นจาก ภาวะเครียด นอนดึก หรือการรับประทานอาหารและยาที่มีส่วนประกอบของฮอร์โมน เป็นต้นครับการที่ประจำเดือนมาน้อยผิดปกตินั้นอาจขึ้นอยู่กับปัจจัยหลายอย่างครับ ที่พบได้บ่อยที่สุดคือการที่ผู้หญิงอายุน้อย ฮอร์โมนจากต่อมใต้สมองมากระตุ้นรังไข่เพื่อผลิตฮอร์โมนและตกไข่ยังไม่คงที่และสม่ำเสมอ การที่จะสรุปได้อย่างแม่นยำแน่นอนจำเป็นที่จะต้อง ได้รับประวัติ เช่นลักษณะและปริมาณประจำเดือนเป็นอย่างไร เลือดที่ออกผิดปกติเป็นอย่างไร มีความสม่ำเสมอ หรือออกกระปริดกระปอย และควรได้รับการตรวจภายในและตรวจคัดกรองมะเร็งปากมดลูก หรืออาจรวมถึงการตรวจด้วยแลปพิเศษต่าง ๆ ด้วยครับเบื้องต้นจึงอยากแนะนำให้ ดูแลตัวเองด้วยการพักผ่อนให้เพียงพอ หางานอดิเรกทำเพื่อลดความเครียด หากทานยาคุมกำเนิดอยู่ขอให้พักก่อน ทานอาการหลากหลายให้ครบ 5 หมู่ ไปตรวจติดตามตามที่คุณนัด และทำตามคำแนะนำของคุณนะครับและหากการที่เป็นนั้นรุนแรงขึ้น ยังคงมีอาการเลือกออกกระปริดประปรอยอยู่เรื่อยๆ หรือมีอาการเลือดออกจนมีอาการเหนื่อยง่าย หน้ามืดวิงเวียน ขอแนะนำให้ ไปพบคุณที่โรงพยาบาลทันที เนื่องจากเป็นภาวะที่ค่อนข้างฉุกเฉิน ต้องทำการตรวจวินิจฉัยต่อไปครับ